Ez a cikk legalább 1 éve frissült utoljára. A benne szereplő információk a megjelenés idején pontosak voltak, de mára elavultak lehetnek.

Egy héttel az iOS 9.2.1 beta 2 megjelenése után az Apple ma este elérhetővé tette az iOS 9.3 első bétáját, és a watchOS 2.2 és a tvOS 9.1.1/9.2 szintén első bétáit a fejlesztők számára.

Mivel a 9.3-ból ez az első beta verzió, így az a letöltött IPSW-t betallózva iTunes segítségével telepíthető a fejlesztői készülékekre, vagy új lehetőség a béta profil telepítése, ami után a Szoftverfrissítés menüpontban lehet frissíteni. A watchOS 2.2 beta 1 pedig az Apple Watch appban jelent meg a Szoftverfrissítés menüpontban, szintén a béta profil telepítése után. A tvOS pedig az iOS-hez hasonlóan IPSW-t vagy egy béta profilt használva telepíthető.

iOS 9.3 beta 1

Az iOS 9.3 beta 1 build száma 13E5181d 13E5181f, a 9.2.1 beta 2-é 13D14, a 9.2-é pedig 13C75 volt.

Újdonságok

Az iOS 9.3 beta 1-ben az alábbi újdonságok találhatóak:

Több felhasználó kezelése az iskolai programban résztvevő intézmények esetén az iPadekre, és egyúttal lett új Classroom app is.

Hogy ez a funkció vajon elérhető lesz-e az otthoni felhasználók számára is, hogy egy-egy családtagnak saját profilja lehessen az iPaden, az egyelőre jó kérdés.

Éjszakai mód. Több tanulmány szerint a lefekvés előtti kékes fény megzavarja a napi ritmusunkat, és nehezebbé teszi az elalvást. Ezért akik még lefekvés után nyomogatták a készüléküket, azoknál ez alvásproblémákat is okozhatott. A magyar fordítás ismét komikus – vagy csak sportrajongó (mert amúgy: schedule).

Az éjszakai mód automatikusan állít a képernyő színein hogy az egy melegebb színspektrumot jelenítsen meg, ezzel könnyebbé téve az olvasást a szemünknek. Reggel pedig magától visszaáll a megszokott színspektrum.

A Jegyzetek app immár Touch ID-val és jelszóval zárolható, így az abban tárolt jegyzeteinkhez csak úgy nem lehet hozzáférni:

Természetesen csak maga a jelszó is használható, elsősorban a Touch ID nélküli készülékekre gondolva.

Ráadásul a jegyzeteink immár sorrendbe tehetők létrehozási idő, módosítási idő vagy ABC sorrend szerint.

A Hírek app több személyre szabási lehetőséggel bővült, és már fektetett módban is használható.

Az Egészség app immár az Apple Watch segítségével rögzített tevékenységeinket és a beállított céljainkat is részletesen kijelzi.

A CarPlay esetén pedig javítottak az Apple Music integráción.

Siri esetén héber nyelvű támogatás, de magyar továbbra sincs.

Immár több Apple Watch is párosítható egy iPhone-nal, ha a készülékeken iOS 9.3 beta 1 és watchOS 2.2 beta 1 van.

Az iPhone 6s készülékeken a 3D Touch új appok esetén is elérhető lett, mint például a Beállítások, vagy az Időjárás:

Az App Store esetén pedig kaptunk egy Összes frissítése opciót, amivel értelemszerűen az összes app frissítését telepíthetjük könnyedén:

Az iOS 9.3 további új funkcióiról itt írtunk még: Ezeket az újdonságokat hozza majd az iOS 9.3

iOS 9.3 beta 1 letöltési linkek

Az Apple január 14-én új buildet adott ki a 11-én megjelent után, ami letölthető a fejlesztői központból, fizetős regisztráció után az alábbi linkekről:

iPhone:

iPod touch:

iPad:

watchOS 2.2 beta 1

Az iOS 9.3 beta 1 mellett a watchOS 2.2 beta 1 is elérhetővé vált a fejlesztők számára. A build itt a 2.1 13S661-éről 13V5098e-re változott.

A leírás alapján ez a tevékenységek, a Bluetooth, a naptár és a párosítás kapcsán hoz javításokat. A watchOS 2.2 beta 1 használatához az iPhone-ra előbb telepíteni kell a 9.3 beta 1-et.

tvOS 9.1.1 beta 1

Az iOS 9.3 beta 1-gyel egy időben az Apple elérhetővé tette a fejlesztők számára a tvOS 9.1.1 beta 1-et – karöltve a 9.2 beta 1-gyel.

A build itt a hivatalos 9.1 13U85-ös buildjéről a 9.1.1 beta 1 esetén 13U713-re változott. A leírás alapján ez szokás szerint a hibák és a teljesítmény javításait tartalmazza, illetve új alkalmazásként megjelent a Podcastok.

tvOS 9.2 beta 1

Kissé szokatlan módon az Apple egyúttal a tvOS 9.2 beta 1-et is elérhetővé tette a fejlesztők számára.

A build itt a hivatalos 9.1 13U85-ös buildjéről a 9.2 beta 1 esetén 13Y5179e-re változott.

A leírás alapján ez Bluetooth billentyűzetek csatlakoztathatóságát, mappákat, a Podcastok appot és frissített alkalmazásváltót hoz az új Apple TV-re:

Ezeken túl elérhető lett a MapKit is, ami alapján akkor hamarosan Térképek app is érkezhet rá.

Kérdésem van!

Az iOS 9.3 még az iPhone 4s-re is elérhető lesz. A tvOS kizárólag csak a negyedik generációs Apple TV-re érhető el.

Mivel most is sokan teszik fel az iOS előzetes változatát, így természetesen a régebben már megválaszolt kérdések is újból előkerülnek, főként azok részéről, akik nem fejlesztőként próbálkoznak. Ezért frissítettük az iOS 8 beta verziójához a gyakran ismételt kérdések cikket az adott témában. Ha kérdésed van az iOS 9 beta kapcsán, elsőként ezt olvasd el: iOS 8 beta: a leggyakrabban feltett kérdések, ez jóformán minden, még az iOS 9 beta kapcsán elképzelhető kérdést is lefed!

Használod a beta verziók valamelyikét, és hibát találtál? Jelentsd az Apple-nek! Ezt megteheted a nyilvános beta esetén a Feedback appban magán a készüléken, vagy az alábbiak szerint: Gyakori kérdések: hogyan küldhető visszajelzés az Apple-nek?

Az összes, az iOS 9-ről szóló eddigi cikkünket itt érheted el, a watchOS 2-ről meg itt, a tvOS-ről pedig itt.

Figyelem! Ez a cikk folyamatosan frissül – nézz vissza később is!